B@Home | LekkeSlaap
B@Home is in die suidelike deel van Springs naby die N17 en alle industrieë geleë. Gaste kan op die bankies in die tuin ontspan of op die groot outydse stoep die rustigheid geniet.
Die akkommodasie bied 2 eenslaapkamerwoonstelle, 5 en suite-slaapkamers, elkeen met 'n privaat ingang. Daar is ook 'n selfsorgkothuis wat volledig ingerig is. Die eenhede het elkeen 'n mikrogolfoond, yskassie en 'n nie-alkoholiese eerlikheidskroeg.
Die gastehuis het gratis WiFi, kluise in die kamers, geslote kringtelevisie, DStv-hotelpakket, wasgoeddienste, kamerdiens en die kamer word saans mooi voorberei. Daar is oorgenoeg parkeerplek op die perseel en 'n pendeldiens is op versoek beskikbaar.
B@Home is naby Marievale Bird Sanctuary geleë. Dis 3 km vanaf die naaste kroeg en restaurant en naby supermarkte en wegneemrestaurante. Carnival City Casino en teaters is 10 minute se ry van die gastehuis af.